CELEX: 62009CN0026
Language: el
Date: 2009-01-19 00:00:00
Title: Υπόθεση C-26/09: Αίτηση για την έκδοση προδικαστικής αποφάσεως, την οποία υπέβαλε το Court of Appeal (Ηνωμένο Βασίλειο) στις 19 Ιανουαρίου 2009 — The Motor Insurers' Bureau κατά Helphire (UK) Limited και Angel Assistance Limited

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/8
            
         Αίτηση για την έκδοση προδικαστικής αποφάσεως, την οποία υπέβαλε το Court of Appeal (Ηνωμένο Βασίλειο) στις 19 Ιανουαρίου 2009 — The Motor Insurers' Bureau κατά Helphire (UK) Limited και Angel Assistance Limited
   (Υπόθεση C-26/09)
   2009/C 90/13
   Γλώσσα διαδικασίας: η αγγλική
   
      Αιτούν δικαστήριο
   
   Court of Appeal
   
      Διάδικοι στην υπόθεση της κύριας δίκης
   
   
      Εφεσείουσα: The Motor Insurers' Bureau
   
      Εφεσίβλητοι: Helphire (ΗΒ) Limited και Angel Assistance Limited
   
      Προδικαστικά ερωτήματα
   
   
      Πρώτο ερώτημα
   
   
               α.
            
            
               Αν, σύμφωνα με τη νομοθεσία κράτους μέλους, το θύμα τροχαίου ατυχήματος μπορεί να αναζητήσει από τον υπαίτιο τα έξοδα μισθώσεως οχήματος αντικατάστασης, μπορεί, δυνάμει του άρθρου 1, παράγραφος 4, της οδηγίας (1), η MIB να αρνηθεί την κάλυψη τέτοιων εξόδων, εφόσον καταβληθεί εν τέλει αποζημίωση από τον ασφαλιστή που παρέχει ασφάλιση μετά το ατύχημα, καλύπτουσα τα έξοδα αυτά σε περίπτωση μη καταβολής τους από τον υπαίτιο του ατυχήματος;
            
         
               β.
            
            
               Σε περίπτωση καταφατικής απαντήσεως στο πρώτο σκέλος του πρώτου ερωτήματος, επιτρέπεται η χορηγούμενη από την MIB αποζημίωση να καλύπτει μόνον το ασφάλιστρο των ασφαλιστών που κατέβαλαν τα έξοδα μίσθωσης;
            
         
      Δεύτερο ερώτημα
   
   Αν η απάντηση στο πρώτο σκέλος του πρώτου ερωτήματος είναι αρνητική:
   Υποχρεούται το αιτούν δικαστήριο να ερμηνεύσει την Uninsured Drivers Agreement κατά τρόπον ώστε να διασφαλίζεται η πρακτική αποτελεσματικότητα της οδηγίας, σύμφωνα με τις αρχές που διατύπωσε το Δικαστήριο με την απόφαση της 13ης Νοεμβρίου 1990, C-106/89, Marleasing κατά La Comercial International de Alimentacion (Συλλογή 1990, σ. I-4135); Περιλαμβάνεται, δηλαδή, μια συμφωνία όπως η Uninsured Drivers Agreement στο «σύνολο των κανόνων του εθνικού δικαίου», όπως αυτό αναφέρεται στη σκέψη 120 της αποφάσεως του Δικαστηρίου της 5ης Οκτωβρίου 2004, C-397/01 έως C-403/01, Pfeiffer κατά Deutsches Rotes Kruz (Συλλογή 2004, σ. I-8835);
   
      Τρίτο ερώτημα
   
   Αν η απάντηση στο πρώτο σκέλος του πρώτου ερωτήματος είναι αρνητική, έχει το άρθρο 1, παράγραφος 4, της οδηγίας απευθείας εφαρμογή;
   
      Τέταρτο ερώτημα
   
   Αν η απάντηση στο τρίτο ερώτημα είναι καταφατική:
   
               α)
            
            
               Όσον αφορά τη δυνατότητα επικλήσεως, έναντι οργανισμού όπως η MIB, άμεσα εφαρμοστέων διατάξεων της οδηγίας,
               
                           1)
                        
                        
                           πρέπει η δυνατότητα αυτή να εξετάζεται βάσει των κριτηρίων που διατύπωσε το Δικαστήριο με την απόφαση της 12ης Ιουλίου 1990, C-188/89, Foster κ.λπ. (Συλλογή 1990, σ. I-3313);
                        
                     
                           2)
                        
                        
                           αν πρέπει να λαμβάνονται υπόψη ορισμένα μόνον από τα κριτήρια αυτά και/ή πρόσθετα κριτήρια, ποια είναι αυτά;
                        
                     
         
               β)
            
            
               Είναι η εκτίμηση περί του αν πληρούνται τα κριτήρια αυτά αποκλειστική αρμοδιότητα των εθνικών δικαστηρίων;
            
         
               γ)
            
            
               Πληροί ένας οργανισμός όπως η ΜΙΒ τα κριτήρια που απαιτούνται για να είναι δυνατή η επίκληση έναντι αυτού των άμεσα εφαρμοστέων διατάξεων της οδηγίας;
            
         
      (1)  Δεύτερη οδηγία 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων (ΕΕ L 8, σ. 17).